วันเฮง มีนะโยธิน

วันเฮง มีนะโยธิน มีชื่อจริงว่า ชยพล มูลศรี (ชื่อเดิม : แสงสุรีย์ มูลศรี ; ชื่อเล่น : น้อย) เกิดเมื่อวันที่ 27 ตุลาคม พ.ศ. 2528 ที่ตำบลหนองจิก อำเภอบรบือ จังหวัดมหาสารคาม เป็นอดีตแชมป์โลกของสภามวยโลก (WBC) ในรุ่นมินิมัมเวท (105 ปอนด์)

**ประวัติ**
วันเฮงชกมวยไทยมาก่อนที่จะหันมาชกมวยสากลอาชีพ โดยครั้งที่ชกมวยไทย วันเฮงจัดเป็นนักมวยหมัดหนัก สามารถชนะน็อกคู่ต่อสู้ได้ทั้งที่ตกเป็นรองอย่างมาก เคยได้แชมป์ของเวทีมวยลุมพินี และมวยไทยมาราธอน วีโก้ สมาร์ท สนามที่ 3 ในรุ่นไลท์ฟลายเวท (108 ปอนด์) มาก่อน  จึงได้รับการสนับสนุนให้มาชกมวยสากลอาชีพ
วันเฮงขึ้นชกมวยสากลอาชีพครั้งแรกเมื่อ 26 มกราคม พ.ศ. 2550 ชนะคะแนน โรเอล กาเด จากนั้น ครองแชมป์โลกเยาวชน WBC รุ่นมินิมัมเวท ได้ในการชกสากลอาชีพครั้งที่ 3 เท่านั้น โดยเป็นฝ่ายชนะน็อค หม่า ยิหมิง ยก 1 ป้องกันตำแหน่งไว้ได้ 8 ครั้ง จึงสละ และขึ้นครองแชมป์เงา WBC รุ่นมินิมัมเวท เมื่อ 24 ธันวาคม พ.ศ. 2552 ชนะคะแนน เจย์สัน โตโรนี จนได้มีโอกาสชิงแชมป์โลกใน พ.ศ. 2557
วันเฮง ได้แชมป์โลกมาจากการเอาชนะทีเคโอ (ยอมแพ้ไม่ออกจากมุม) ยก 9 (เพราะระฆังในยกถัดไปยังไม่ถูกตี) โอสบัลโด โนโบอา เจ้าของตำแหน่งชาวเม็กซิโก ในการชกภาคบังคับ ซึ่งวันเฮงเป็นรองแชมป์โลก WBC อันดับ 1 ที่เวทีมวยชั่วคราว หน้าศาลากลางจังหวัดกาญจนบุรี เมื่อวันที่ 6 พฤศจิกายน พ.ศ. 2557 ซึ่งตรงกับวันลอยกระทงในปีนั้น และป้องกันแชมป์ต่อเนื่องมาจนถึงปัจจุบัน
ต่อมาในวันพุธที่ 2 พฤษภาคม พ.ศ. 2561 ในการชกป้องกันแชมป์รุ่นสตรอว์เวทครั้งที่ 9 วันเฮงชนะทีเคโอ เลรอย เอสตราดา ผู้ท้าชิงชาวปานามาไปได้ในยกที่ 5 ที่จังหวัดมหาสารคามทำให้สถิติการชกของวันเฮงเทียบเท่ากับยอดมวยอย่าง ฟลอยด์ เมย์เวทเธอร์ จูเนียร์ ด้วยการชนะ 50 ไฟต์รวดเป็นการชนะน็อก 18 ครั้ง
วันเฮงสำเร็จการศึกษาระดับปริญญาตรีจากคณะศิลปศาสตร์ สถาบันการพลศึกษา วิทยาเขตอ่างทอง ชีวิตส่วนตัวชื่นชอบสโมสรฟุตบอลแมนเชสเตอร์ซิตี

**เกียรติประวัติ**
 แชมป์โลกเยาวชน WBC รุ่นมินิมัมเวท (2550-2552)
** ชิงแชมป์,(ว่าง) 30 มีนาคม 2550 ชนะทีเคโอ​ ยก 1 ไม หมิง () ที่ โรงเรียนมัธยมวัดสิงห์ กรุงเทพมหานคร
** ป้องกันแชมป์ครั้งที่ 1, 31 กรกฎาคม 2550 ชนะคะแนน เดนนิส จูนตินลาโน () ที่ เขตจอมทอง กรุงเทพมหานคร
** ป้องกันแชมป์ครั้งที่ 2, 24 ตุลาคม 2550 ชนะน็อค ยก 5 อาร์มันโด เดอลาครูซ () ที่ อำเภอบางพลี จังหวัดสมุทรปราการ
** ป้องกันแชมป์ครั้งที่ 3, 25 เมษายน 2551 ชนะคะแนน ซอฟยัน เอฟเฟ็นดี () ที่ กรุงเทพมหานคร
** ป้องกันแชมป์ครั้งที่ 4, 29 สิงหาคม 2551 ชนะทีเคโอ​ ยก 6 โจ กุ๊กชุก () ที่ สถานีรถไฟสระบุรี
** ป้องกันแชมป์ครั้งที่ 5, 31 ตุลาคม 2551 ชนะคะแนน อาร์เด็น ดาร์เลียร์ () ที่ ตลาดโชคชัยสี่ กรุงเทพมหานคร
** ป้องกันแชมป์ครั้งที่ 6, 25 กุมภาพันธ์ 2552 ชนะคะแนน อาดี นุกุง () ที่ ห้างสรรพสินค้าอยุธยาปาร์ค จังหวัดพระนครศรีอยุธยา
** ป้องกันแชมป์ครั้งที่ 7, 26 มิถุนายน 2552 ชนะคะแนน รูเอล รากูเนโล () ที่ ศาลากลางจังหวัดนครราชสีมา
** ป้องกันแชมป์ครั้งที่ 8, 2 ตุลาคม 2552 ชนะน็อก ยก 3 จัสติน โกลเดนบอย () ที่ จังหวัดนครพนม
** สละตำแหน่ง- แชมป์เงา WBC รุ่นมินิมัมเวท (2552-2556)
** ชิงแชมป์ 24 ธันวาคม 2552, ชนะคะแนน เจย์สัน ราโตนี่ () ที่ กองทัพภาคที่ 1 กรมทหารราบที่ 11 มหาดเล็กราชวัลลภรักษาพระองค์ แขวงอนุสาวรีย์ เขตบางเขน กรุงเทพมหานคร
** ป้องกันแชมป์ครั้งที่ 1, 30 เมษายน 2553 ชนะคะแนน โรเนลเร เฟเลลาส () ที่ ห้างสรรพสินค้าอยุธยาปาร์ค จังหวัดพระนครศรีอยุธยา
** ป้องกันแชมป์ครั้งที่ 2, 6 สิงหาคม 2553 ชนะคะแนน เจย์สัน ราโตนี่ () ที่ กองทัพภาคที่ 1 กรมทหารราบที่ 11 มหาดเล็กราชวัลลภรักษาพระองค์ แขวงอนุสาวรีย์ เขตบางเขน กรุงเทพมหานคร
** ป้องกันแชมป์ครั้งที่ 3, 6 มกราคม 2554 ชนะคะแนนโดยเทคนิค ยก 10 เรย์มี คัมโบวต์ () ที่ สนามกีฬาจังหวัดนครพนม
** ป้องกันแชมป์ครั้งที่ 4, 31 มีนาคม 2554 ชนะคะแนนโดยเทคนิค ยก 6 โนรี่ โมราเลส () ที่ จังหวัดสระบุรี
** ป้องกันแชมป์ครั้งที่ 5, 24 มิถุนายน 2554 ชนะคะแนน ฟลอเรนเต้ คอนเดส () ที่ ศูนย์การค้าตลาดโชคชัยสี่ แขวงลาดพร้าว เขตลาดพร้าว แขวงสะพานสอง เขตวังทองหลาง กรุงเทพมหานคร
** ป้องกันแชมป์ครั้งที่ 6, 20 กันยายน 2554 ชนะน็อก ยก 11 เจตลี พูลิซีมา () ที่ สนามกีฬาจังหวัดกาญจนบุรี
** ป้องกันแชมป์ครั้งที่ 7, 11 พฤศจิกายน 2554 ชนะคะแนน คริซัน โอมาเยา () ที่ เทศบาลเมืองท่าบ่อ อำเภอท่าบ่อ จังหวัดหนองคาย
** ป้องกันแชมป์ครั้งที่ 8, 24 กุมภาพันธ์ 2555 ชนะทีเคโอ​ ยก 9 โจนาธาน รีฟูกิโอ () ที่ โรงแรมสยามโซไซตี้โฮเต็ลแอนด์รีสอร์ต แขวงคลองเจ้าคุณสิงห์ เขตวังทองหลาง แขวงคลองจั่น เขตบางกะปิ กรุงเทพมหานคร
** ป้องกันแชมป์ครั้งที่ 9, 28 กันยายน 2555 ชนะทีเคโอ​ ยก 8 เจอร์สัน ลูซาริโอ () ที่ สนามกลางเวียงพะเยา จังหวัดพะเยา
** ป้องกันแชมป์ครั้งที่ 10, 3 ธันวาคม 2555 ชนะคะแนน โรลิโอ โกเลซ () ที่ กองทัพภาคที่ 1 กรมทหารราบที่ 11 มหาดเล็กราชวัลลภรักษาพระองค์แขวงอนุสาวรีย์ เขตบางเขน กรุงเทพมหานคร
** ป้องกันแชมป์ครั้งที่ 11, 31 พฤษภาคม 2556 ชนะทีเคโอ​ ยก 10 ราอูล กูสตา () ที่ สนามกีฬาจังหวัดพระนครศรีอยุธยา
** ป้องกันแชมป์ครั้งที่ 12, 30 สิงหาคม 2556 ชนะคะแนน ยูมะ อิวาฮาชิ () ที่ ศาลากลางจังหวัดระยอง- แชมป์โลก WBC รุ่นมินิมัมเวท (2557 - 2563)​ 
** ชิงแชมป์ 6 พฤศจิกายน 2557 ชนะอาร์ทีดี ยก 9 (ยอมแพ้ไม่ออกจากมุม) โอสบัลโด โนโบอา () ที่ สนามกีฬาจังหวัดกาญจนบุรี
**ป้องกันแชมป์ครั้งที่ 1, 5 กุมภาพันธ์ 2558 ชนะคะแนน เจฟฟรีย์ กาเลโร () ที่ ศาลากลางจังหวัดนครสวรรค์
**ป้องกันแชมป์ครั้งที่ 2, 2 มิถุนายน 2558 ชนะน็อก ยก 9 เจอรี่ โทม็อกดัน () ที่ กองทัพภาคที่ 1 กรมทหารราบที่ 11 มหาดเล็กราชวัลลภรักษาพระองค์ แขวงอนุสาวรีย์ เขตบางเขน กรุงเทพมหานคร
**ป้องกันแชมป์ครั้งที่ 3, 24 พฤศจิกายน 2558 ชนะทีเคโอ ยก 9 ยัง กิล แบ () ที่ ศาลากลางจังหวัดตราด
**ป้องกันแชมป์ครั้งที่ 4, 3 มีนาคม 2559 ชนะทีเคโอ ยก 5 โก โอไดระ () ที่ ศาลากลางจังหวัดสุรินทร์
**ป้องกันแชมป์ครั้งที่ 5, 2 สิงหาคม 2559 ชนะคะแนน ซาอุล ฆัวเรซ () ที่ ศาลากลางจังหวัดปราจีนบุรี
**ป้องกันแชมป์ครั้งที่ 6, 25 มกราคม 2560 ชนะคะแนน เมลวิน เยรูซาเล็ม () ที่ สนามกีฬามหาวิทยาลัยการกีฬาแห่งชาติ วิทยาเขตสุโขทัย จังหวัดสุโขทัย
**ป้องกันแชมป์ครั้งที่ 7, 3 มิถุนายน 2560 ชนะคะแนน โอมารี คิมเวรี () ที่ สนามกีฬาจังหวัดระยอง
**ป้องกันแชมป์ครั้งที่ 8, 25 พฤศจิกายน 2560 ชนะคะแนน ทัตสึยะ ฟูกูฮาระ () ที่ สนามกีฬาจังหวัดยโสธร
**ป้องกันแชมป์ครั้งที่ 9, 2 พฤษภาคม 2561 ชนะทีเคโอ เลรอย เอสตราดา () ยกที่ 5 ที่ ศาลากลางจังหวัดมหาสารคาม
**ป้องกันแชมป์ครั้งที่ 10, 29 สิงหาคม 2561 ชนะคะแนน เปโดร ทาดูรัน () ที่ ศาลากลางจังหวัดเพชรบูรณ์
**ป้องกันแชมป์ครั้งที่ 11, 31 พฤษภาคม 2562 ชนะโดยเทคนิค ทัตสึยะ ฟูกูฮาระ () ยกที่​8​ ที่ ศาลากลางจังหวัดฉะเชิงเทรา
**ป้องกันแชมป์ครั้งที่ 12, 25 ตุลาคม 2562 ชนะคะแนน ซิมพิเว คองโก () ที่ ศาลากลางจังหวัดสุพรรณบุรี
**เสียแชมป์, 27 พฤศจิกายน​ 2563 แพ้คะแนน เพชรมณี ก่อเกียรติยิม () ที่ อ.แม่สอด จ.ตาก - รองชนะเลิศนักกีฬาอาชีพยอดเยี่ยม วันกีฬาแห่งชาติ, 22 ธันวาคม 2557 ที่ อินดอร์สเตเดียมหัวหมาก การกีฬาแห่งประเทศไทย- นักมวยสากลอาชีพดีเด่น รางวัลเกียรติยศบุคคลในวงการมวยแห่งชาติ ครั้งที่ 3 ประจำปี 2558, 6 กุมภาพันธ์ 2558 ที่ อินดอร์สเตเดียมหัวหมาก การกีฬาแห่งประเทศไทย

**ชื่ออื่น**
วันเฮง กระทิงแดงยิม
*วันเฮง ไก่ย่างห้าดาวยิม
*วันเฮง ซีพีเอฟ

**อ้างอิง**
  สถิติการชกจาก boxrec.com 
หมวดหมู่:นักมวยไทยชาวไทย
หมวดหมู่:บุคคลในวงการมวยไทย
หมวดหมู่:นักมวยสากลชาวไทยรุ่นมินิมัมเวท
หมวดหมู่:แชมป์โลกเยาวชน
หมวดหมู่:แชมป์เงา WBC
หมวดหมู่:แชมป์โลก WBC
หมวดหมู่:บุคคลจากอำเภอบรบือ
หมวดหมู่:นักมวยสากลชาวไทยจากค่ายมวยเพชรยินดีบ็อกซิ่งโปรโมชั่น
หมวดหมู่:บุคคลจากมหาวิทยาลัยการกีฬาแห่งชาติ
หมวดหมู่:นักมวยจากจังหวัดมหาสารคาม